Dobrý deň,
ďakujem za otázku.
Počas tehotenstva je lepšie sa užívaniu lieku Detralex tbl.   vyhnúť. Dojčenie sa počas liečby Detralexom  neodporúča. U dojčiacich žien je potrebné rozhodnúť, či sa má prerušiť dojčenie alebo či prerušiť/zdržať sa užitia lieku.  Na základe odporučania výrobcu  by bolo vhodné liek  Detralex tbl. vysadiť.  Používanie čípok  Preparation H  je u tehotných žien bezpečné,  môže sa používať aj počas dojčenia.  V tehotenstve môžete pri problémoch s hemoroidmi použiť aj  Emotralex rektálnu masť 25g alebo čapíky. Neobsahuje anestetiká ani kortikoidy a preto nie je kontraindikovaný počas gravidity alebo dojčenia. Vytvára ochrannú vrstvu na sliznici konečníka, hojí, regeneruje a upokojuje hemoroidy.    Pre tehotné a dojčacie ženy sú bezpečné aj tieto produkty : HEMOSTOP GÉL MAX - DA VINCI 75g a MULTI-GYN ANAL COMPRESSES 12 obkladov - je špeciálne odporúčaný na úľavu od análneho nepohodlia počas tehotenstva a po pôrode.
S pozdravom a  želaním krásneho dňa
PharmDr. Lenka Balážová
odborný zástupca BENU SK 77